- Hindi News
- National
- विज्ञान प्रदर्शनी में बाल वैज्ञानिकों ने बनाए मॉडल, विदेशी मेहमान भी पहुंचे देखने
विज्ञान प्रदर्शनी में बाल वैज्ञानिकों ने बनाए मॉडल, विदेशी मेहमान भी पहुंचे देखने
कुंभलगढ़ | राष्ट्रीयविज्ञान दिवस के मौके पर विवेकानंद मॉडल स्कूल में गुरुवार को विज्ञान मॉडल प्रदर्शनी हुई। जिसका जनप्रतिनिधियों के साथ ही विदेशी मेहमानों ने भी अवलोकन किया। केलवाड़ा के स्वामी विवेकानंद मॉडल स्कूल में विज्ञान प्रदर्शनी का आयोजन हुआ। कार्यक्रम में अमेरिका से आए डॉ. जॉन, डॉ. ग्रेग, स्थानीय जनप्रतिनिधियों ने अवलोकन किया। प्रदर्शनी में छात्र-छात्राओं ने सौर ऊर्जा, कृषि यंत्र सहित कई उपकरणों का प्रदर्शन किया। जिसे विदेशी मेहमानों ने इनकी छात्रों से ही जानकारी ली। छात्रों ने अपने-अपने आविष्कार द्वारा किए गए उपकरणों के बारे में विस्तार से जानकारी देते हुए उनका संचालन करके बताया। इससे पूर्व विद्यालय परिसर में विज्ञान दिवस पर गोष्ठी भी हुई। कक्षा 8 में पढ़ने वाले शिवेन शर्मा ने रूम हीटर बनाया। जिसका उपयोग करके भी बताया। जिसमे मुख्य अतिथि ब्लॉक शिक्षा अधिकारी राजेंद्र प्रसाद जोशी, विशिष्ट अतिथि ब्लॉक सीएमएचओ डॉ. प्रहलाद सिंह सोलंकी, भाजपा मंडल अध्यक्ष प्रेमसुख शर्मा, तलादरी सरपंच लक्ष्मणसिंह, अरविंद उपाध्याय थे। गोष्ठी में अतिथियों ने विज्ञान उसके आविष्कार पर विस्तार से चर्चा की। इस दौरान प्रिंसीपल गोपाल कुमार ने अतिथियों का स्वागत किया। कार्यक्रम का संचालन कैलाश आमेटा ने किया।
कुंभलगढ़। बाल वैज्ञानिक शिवेन शर्मा से जानकारी लेते अतिथि।
tgl_Latn sot_Latn hin_Deva hin_Deva hin_Deva awa_Deva